CELEX: 22010D0098
Language: mt
Date: 2010-10-01 00:00:00
Title: Deċiżjoni tal-Kumitat Konġunt taż-ŻEE Nru 98/2010 tal- 1 ta’ Ottubru 2010 li temenda l-Anness I (Kwistjonijiet veterinarji u fitosanitarji) tal-Ftehim taż-ŻEE

16.12.2010   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 332/48
               
            DEĊIŻJONI TAL-KUMITAT KONĠUNT TAŻ-ŻEE
      Nru 98/2010
      tal-1 ta’ Ottubru 2010
      li temenda l-Anness I (Kwistjonijiet veterinarji u fitosanitarji) tal-Ftehim taż-ŻEE
      IL-KUMITAT KONĠUNT TAŻ-ŻEE,
      Wara li kkunsidra l-Ftehim dwar iż-Żona Ekonomika Ewropea, kif emendat mill-Protokoll li jaġġusta l-Ftehim dwar iż-Żona Ekonomika Ewropea, minn issa ‘l quddiem imsejjaħ “il-Ftehim”, u b’mod partikolari l-Artikolu 98 tiegħu,
      Billi:
      
                  (1)
               
               
                  L-Anness I tal-Ftehim ġie emendat bid-Deċiżjoni tal-Kumitat Konġunt taż-ŻEE Nru 43/2010 tat-30 ta’ April 2010 (1).
               
            
                  (2)
               
               
                  Ir-Regolament tal-Kummissjoni (KE) Nru 637/2009 tat-22 ta’ Lulju 2009 li jistabbilixxi regoli ta’ implimentazzjoni dwar kemm ikunu xierq l-ismijiet mogħtija lil ċerti varjetajiet ta’ speċji ta’ pjanti agrikoli u speċji ta’ ħaxix tal-ikel (2) għandu jiġi inkorporat fil-Ftehim.
               
            
                  (3)
               
               
                  Ir-Regolament (KE) Nru 637/2009 jħassar ir-Regolament tal-Kummissjoni (KE) Nru 930/2000 (3) li hu inkluż fil-Ftehim u li konsegwentement għandu jitħassar skont il-Ftehim.
               
            
                  (4)
               
               
                  Din id-Deċiżjoni m’għandhiex tapplika għal-Liechtenstein,
               
            IDDEĊIEDA KIF ĠEJ:
      Artikolu 1
      It-test tal-punt 18 (Ir-Regolament tal-Kummissjoni (KE) Nru 930/2000) tal-Parti 2 tal-Kapitolu III tal-Anness I tal-Ftehim għandu jinbidel b’dan li ġej:
      
         “32009 R 0637: Ir-Regolament tal-Kummissjoni (KE) Nru 637/2009 tat-22 ta’ Lulju 2009 li jistabbilixxi regoli ta’ implimentazzjoni dwar kemm ikunu xierqa l-ismijiet mogħtija lil ċerti varjetajiet ta’ speċji ta’ pjanti agrikoli u speċji ta’ ħaxix tal-ikel (ĠU L 191, 23.7.2009, p. 10).
         Id-dispożizzjonijiet tar-Regolament għandhom, għall-iskopijiet tal-Ftehim preżenti, jinqraw bl-addattazzjoni li ġejja:
         Referenzi għal atti oħra fir-Regolament għandhom ikunu kkunsidrati bħala rilevanti safejn u fil-forma li dawk l-atti huma inkorporati fil-Ftehim.”
      
      Artikolu 2
      It-testi tar-Regolament (KE) Nru 637/2009, fil-lingwa Islandiża u dik Norveġiża, li għandhom jiġu ppubblikati fis-Suppliment taż-ŻEE ta’ Il-Ġurnal Uffiċjali tal-Unjoni Ewropea, għandhom ikunu awtentiċi.
      Artikolu 3
      Din id-Deċiżjoni għandha tidħol fis-seħħ fl-1 ta’ Novembru 2010, sakemm in-notifiki kollha taħt l-Artikolu 103(1) tal-Ftehim ikunu saru lill-Kumitat Konġunt taż-ŻEE (*).
      Artikolu 4
      Din id-Deċiżjoni għandha tiġi ppubblikata fit-Taqsima taż-ŻEE u fis-Suppliment taż-ŻEE ta’ Il-Ġurnal Uffiċjali tal-Unjoni Ewropea.
      
         Magħmul fi Brussell, l-1 ta’ Ottubru 2010.
         
            
               Għall-Kumitat Konġunt taż-ŻEE
            
            
               Il-President
            
            Stefán Haukur JÓHANNESSON
         
      
      
         (1)  ĠU L 181, 15.7.2010, p. 11.
      
         (2)  ĠU L 191, 23.7.2009, p. 10.
      
         (3)  ĠU L 108, 5.5.2000, p. 3.
      
         (*)  L-ebda rekwiżiti kostituzzjonali ma huma indikati.